stanford-oval/wikipedia huggingface dataset:
PDP-8

| PDP-8 |
| --- | --- |
 PDP-8/E
Valmistaja:  Digital Equipment Corporation
Tyyppi:  minitietokone
Julkaistu:  1965
PDP-8 on Digital Equipment Corporationin 1960-luvulla valmistama minitietokone. Se oli ensimmäinen laajasti myyty PDP-sarjan tietokone. PDP-8 oli myös ensimmäinen laite, josta käytettiin minitietokone-sanaa.
Tietokone käytti diodi-transistori-logiikkaa (DTL).
Ensimmäinen PDP-8-malli vastasi fyysiseltä kooltaan pientä pakastinta. Myöhemmin koneesta ilmestyi myös hieman pienempiä malleja, esimerkiksi pöydälle mahtuva PDP-8/E. Esittelyvuotena 1965 PDP-8:n hinta oli 18 500 dollaria.
Ensimmäisen sukupolven PDP-8.
Tietokone oli suosittu ja aikansa parhaiten myyviä tietokoneita: sitä myytiin 50 000 kappaletta.
PDP-8 oli 12-bittinen kone, eli sen sananleveys oli 12-bittiä ja keskusmuisti koostui 4 000 sanasta. Muun muassa ohjelmalaskurin rekisteri oli 12-bittiä.  Muisti oli toteutettu ferriittirengastekniikalla ja sitä saattoi olla koneessa 4 096 – 32 768 sanaa eli 6–48 kilotavua. Käskykanta oli hyvin yksinkertainen, ja varsinaisia rekistereitä oli ensimmäisissä malleissa vain yksi. Syöttö- ja tulostuslaitteina oli aluksi vain kytkimiin ja valoihin perustuva etupaneeli, reikänauhanlukija ja tekstipäätteenä käytetty kaukokirjoitinlaite. Myöhemmin oli käytettävissä myös magneettinauha, RS-232-sarjaväylä, levykeasema ja kiintolevy.
Tietokoneelle oli useita käyttöjärjestelmiä kuten RTS/8 reaaliaikainen käyttöjärjestelmä (RTOS) ja TSS-8 osituskäyttöjärjestelmä.
Intersil 6100 -mikroprosessori toteuttaa tietokoneen käskykannan.
PDP-8:n kehitystyötä johti Edson D. deCastro, joka myöhemmin perusti Data Generalin.
Aiheesta muualla

Wikimedia Commonsissa on kuvia tai muita tiedostoja aiheesta .
PDP-8 FAQ (englanniksi)
PDP-8 (Straight 8) Computer Functional Restoration (englanniksi)
Dokumentaatiota bitsavers.org-palvelussa (englanniksi)
Online PDP-8 Home Page, Run a PDP-8 (englanniksi)
Palawaninbulbuli

| Palawaninbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Oliivibulbulit Iole
Laji::  palawanensis
Kaksiosainen nimi
 Iole palawanensis  (Tweeddale, 1878) 
Synonyymit
 Ixos palawanensis 
Katso myös
   Palawaninbulbuli Wikispeciesissä   Palawaninbulbuli Commonsissa 
Infobox OKNimi-testi OKIUCN-testi OK: 
Palawaninbulbuli (Iole palawanensis) on bulbulien heimoon kuuluva varpuslintu.
Levinneisyys

Palawaninbulbulia tavataan vain Filippiineillä. Sen on kuvattu olevan harvinainen, ja sen kannankehitys on laskeva. Se on kuitenkin luokiteltu elinvoimaiseksi, koska lajin ei uskota olevan vielä vaarallisen vähälukuinen.
Deganwyn rautatieasema

Deganwyn rautatieasema on rautatieasema Deganwyn kaupungissa Conwyn county borough’n alueella, Walesissa. Se on ainoa väliasema North Wales Coast Linen Llandudno Junctionista Llandudnoon kulkevan haaran varrella.
Asema avattiin vuonna 1866 nimellä Deganway. Nykyisen nimensä se sai huhtikuussa 1882. Sitä käytti 10 940 matkustajaa kaudella 2017–2018.
Deganwyn aseman opastinrakennus.
Dmitri Tarabin

| Mitalit | Mitalit | Mitalit |  |
| --- | --- | --- | --- |
|  Dmitri Tarabin |  Dmitri Tarabin |  Dmitri Tarabin |  |
Maa:   Venäjä
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Moskova 2013 | keihäänheitto |  |
| Universiadit  | Universiadit  | Universiadit  |  |
|  Kultaa | Kazan 2013 | keihäänheitto |  |
Dmitri Sergejevitš Tarabin (ven. Дмитрий Сергеевич Тарабин, s. 29. lokakuuta 1991 Berliini) on moldovalaislähtöinen venäläinen keihäänheittäjä. Hän muutti Moskovaan opintojen perässä 2009 ja sai Venäjän kansalaisuuden samana vuonna. Venäjän edustusoikeus kansainvälisissä kilpailuissa myönnettiin hänelle heinäkuussa 2010.
Ura

Tarabin voitti vuonna 2010 alle 20-vuotiaiden MM-pronssia ja vuonna 2011 alle 23-vuotiaiden EM-pronssia. 2011 hän pääsi edustamaan maataan uransa ensimmäisissä aikuisten arvokilpailuissa. Tuloksena oli Daegun MM-finaalin kymmenes sija. Vuonna 2013 Tarabin voitti Kesäuniversiadien keihäänheiton kotimaansa kamaralla ja voitti lajin myös joukkue-EM-kilpailujen Superliigassa samana vuonna.
Tarabinin henkilökohtainen ennätys on 88,84 metriä, jonka hän heitti maansa mestaruuskilpailuissa Moskovassa 24. heinäkuuta 2013. Tarabin saavutti Moskovan MM-kilpailuissa pronssia tuloksella 86,23 m. Hän ohitti viimeisellä kierroksella Kenian Julius Yegon, joka heitti maansa ennätyksen tuloksella 85,40.
Yksityiselämä

Tarabin on naimisissa keihäänheiton maailmanmestarin Marija Abakumovan kanssa. Heidät vihittiin lokakuussa 2012.
Aiheesta muualla

Dmitri Tarabin Kansainvälinen yleisurheiluliitto. (englanniksi)
Eisenhowerin oppi

Dwight David Eisenhower
Eisenhowerin oppi tarkoittaa Yhdysvaltojen kylmän sodan ajan ulkopoliittista linjanvetoa, jonka mukaan aseellisen hyökkäyksen uhkaama Lähi-idän valtio voisi pyytää Yhdysvallat apuun uhkan torjumiseksi. Yhdysvaltain presidentti Dwight D. Eisenhower määritteli opin kongressille tammikuussa 1957 pitämässään puheessa. Oppi jäi kuitenkin lyhytaikaiseksi ohjenuoraksi.
Opin mukaisesti kansainvälisen kommunismin hyökkäyksen tai hyökkäysuhan kohteeksi joutunut Lähi-idän maa saisi pyytäessään taloudellista tukea tai sotilaallista apua Yhdysvalloilta. Opin mukaisesti Yhdysvallat varautui sotatoimiin jo seuraavana vuonna Libanonin kriisin aikana. Yhdysvallat puuttui kriisiin Libanonin presidentin Camille Chamounin pyynnöstä.
Opin tausta

Globaalissa kontekstissa Eisenhowerin oppi oli vastaus siihen vaihtoehtoon, että sota leviäisi maailmanlaajuiseksi. Opin taustalla oli erityisesti Neuvostoliiton aktivoituminen Egyptissä Suezin kriisin seurauksena. Britannian ja Ranskan heikennyttyä Lähi-itään oli jäänyt valtatyhjiö. Eisenhowerin näkökulmasta Yhdysvaltojen oli otettava alueella vahva valta-asema. Egyptin presidentti  Gamal Abdel Nasser vahvisti omaa asemaansa käyttämällä hyväkseen Venäjän ja Yhdysvaltojen valtataistelua. Nasser pyrki "positiiviseen neutraaliuteen" ja hyväksyi apua myös Neuvostoliitolta.
Eisenhowerin opin tarkoitus oli luoda Lähi-idän itsenäisille arabivalloille vaihtoehto Nasserille. Yhdysvallat pyrki vahvistamaan alueen valtioita ja eristämään kommunismin vaikutuksia heikentämällä Nasserin alueellista vaikutusvaltaa. Tavoitteessa epäonnistuttiin. Nasserin vaikutusvalta vahvistui. Hänestä oli tullut valtaan nousunsa jälkeen Lähi-idän voimahahmo, ja siinä asemassa hän pysyi viisitoista vuotta. Samaan aikaan Nasserin suhteet Neuvostoliiton johtajiin kuitenkin huononivat, ja Yhdysvallat muutti tavoitteitaan Lähi-idän alueella. Nasserin vallan vastustamisen sijasta sitä pyrittiin nyt sietämään.
Lähi-idän merkittävien öljyvarojen vuoksi Eisenhowerin hallinto näki alueen tulevassa ulkopolitiikassaan keskeisenä. Kommunismin voimistuminen alueella tarkoittaisi Yhdysvaltojen energialähteiden vaarantumista. Britannian ja Ranskan heikennyttyä Yhdysvallat oli kuitenkin yksin vastuussa mahdollisista tulevista sotilaallisista interventioista.
Aiheesta muualla

Tammikuun 5.:n päivän 1957 Kongressille osoitetun erikoisviestin sisältö (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eisenhower Doctrine
Käännös suomeksi
PacifiCorp

| PacifiCorp |
| --- | --- |

Yritysmuoto:  osakeyhtiö
Perustettu:  1910
Puheenjohtaja:  Gregory E. Abel
Kotipaikka:  Portland, Oregon
Toiminta-alue:  Oregon 31% Wyoming 8% Washington 7% Idaho 4% Kalifornia 3%
Toimiala:  energia
Tuotteet:  sähkön tuotanto ja siirto
Liikevaihto:  5,245 mrd. USD (2016)
Liikevoitto:  1,105 mrd. USD (2016)
Henkilöstö:  5 550 (2016)
Emoyhtiö:  Berkshire Hathaway Energy
Omistaja:  Berkshire Hathaway
Kotisivu:  www.pacificorp.com
Infobox OKVirheellinen NIMI-arvo: 
PacifiCorp on yhdysvaltalainen energia-alan yhtiö, joka tuottaa ja siirtää sähköä. Se palvelee 1,8 miljoonaa sähkön käyttäjää Yhdysvaltojen kuudessa osavaltioissa, lähinnä Oregonissa, Wyomingissa ja Washingtonissa sekä myös Kaliforniassa, Utahissa ja Idahossa. Yhtiö on osa Warren Buffettin Berkshire Hathaway sijoitusyhtiötä. Berkshire Hathaway omistaa 90 % Berkshire Hathaway Energy -yhtiöstä, joka on PacifiCorpin emoyhtiö. PacifiCorp ostettiin 9,4 miljardilla dollarilla vuonna 2005.
Donald Moffat

Donald Moffat (26. joulukuuta 1930 – 20. joulukuuta 2018) oli brittiläissyntyinen, sittemmin yhdysvaltalaistunut näyttelijä. Hän opiskeli Royal Academy of Dramatic Artsissa ja on pitkän uransa aikana menestynyt sekä elokuvissa, televisiossa että teatterissa. Hän meni 13. kesäkuuta 1970 naimisiin Gwen Arnerin kanssa.
Elokuvia

Valkoiset leijonat (1980)
The Thing – ”se” jostakin (1982)
Soittorasia (1989)
Tapaus Henry (1991)
Kuokkavieras (1992)
Isku Kolumbiaan (1994)
Aiheesta muualla

Donald Moffat Internet Movie Databasessa. (englanniksi)
Patricia Heaton

| Patricia Heaton |
| --- | --- |
 Patricia Heaton vuonna 2021.
Henkilötiedot
Koko nimi:  Patricia Helen Heaton
Syntynyt: 4. maaliskuuta 1958 (ikä 66) Bay Village, Ohio
Ammatti:  näyttelijä
Puoliso:  David Hunt
Näyttelijä
Palkinnot
 Primetime Emmy Paras naispääosa komediasarjassa Kaikki rakastavat Raymondia (2000, 2001) 
Aiheesta muualla
www.patriciaheatononline.com
IMDb 
Elonet
Patricia Helen Heaton  (s. 4. maaliskuuta 1958 Bay Village, Ohio) on yhdysvaltalainen näyttelijä.
Heaton muistetaan parhaiten Debra Baronen roolista tilannekomediasarjassa Kaikki rakastavat Raymondia, jota tuotettiin vuosina 1996–2005. Sarja oli huippusuosittu ja toi Heatonille kaksi kertaa komediasarjan naispääosan Emmy-palkinnon.
Heaton on ollut naimisissa näyttelijä David Huntin kanssa vuodesta 1990 lähtien. Se on hänen toinen avioliittonsa. Pariskunnalla on neljä poikaa.
Aiheesta muualla

Patricia Heaton Internet Movie Databasessa. (englanniksi)
Patricia Heaton NNDB:ssä
Patricia Hitchcock

| Patricia Hitchcock |
| --- | --- |
 Patricia Hitchcock vuonna 1996.
Henkilötiedot
Syntynyt: 7. heinäkuuta 1928 Lontoo, Yhdistynyt kuningaskunta
Kuollut: 9. elokuuta 2021 (93 vuotta) Thousand Oaks, Kalifornia, Yhdysvallat
Ammatti:  näyttelijä, ohjaaja
Vanhemmat:  Alfred Hitchcock Alma Reville
Patricia ”Pat” Alma O’Connell (o.s. Hitchcock; 7. heinäkuuta 1928 Lontoo, Yhdistynyt kuningaskunta – 9. elokuuta 2021 Thousand Oaks, Kalifornia, Yhdysvallat) oli Alma Revillen ja Alfred Hitchcockin tytär, heidän ainoa lapsensa. Isänsä lailla hänestä tuli ohjaaja, ja hän oli myös näyttelijä.
Pienenä lapsena Patricia halusi näyttelijäksi ja 1940-luvulla hän näytteli Broadway-produktioissa Solitaire (1942) ja Violet (1944). Hän valmistui Marymount High Schoolista Los Angelesista vuonna 1947.
Näyttelijänä Patricia Hitchcock muistetaan isänsä elokuvasta Muukalaisia junassa (1951), ja myös elokuvassa Psyko (1960) hänellä oli pieni rooli. Hänet nähtiin myös televisiosarjassa Alfred Hitchcock esittää.
Aiheesta muualla

Patricia Hitchcock Internet Movie Databasessa. (englanniksi)
Painotettu keskiarvo

Painotettu keskiarvo  on matematiikassa eräs tapa laskea yleensä aritmeettinen keskiarvo siten, että jokaista lukuarvoa painotetaan yksilöllisellä painokertoimella. Painotettuja keskiarvoja on olemassa muunkin tyyppisille keskiarvoille.
Painotettu aritmeettinen keskiarvo

Aineiston  x_{i} painoilla  w_{i} painotettu aritmeettinen keskiarvo on:
jossa  W=\sum _{i=1}^{n}w_{i}, n on havaintojen lukumäärä ja  w_{i}\geq 0 ovat painotuskertoimet. Usein painokertoimien  w_{i} summa on jo valmiiksi normeerattu, eli
ja tällöin ei muuttujaa W enää eksplisiittisesti tarvita painotetun keskiarvon kaavassa.
Eli yksinkertaisesti sanottuna painotettu aritmeettinen keskiarvo lasketaan kertomalla kukin luku omalla painokertoimellaan, summaamalla tulot yhteen ja jakamalla tämä summa painokertoimien summalla.
Muita painotettuja keskiarvoja

Painotettu geometrinen keskiarvo
Painotettu harmoninen keskiarvo
Paul Hoyer

Paul Gustav Hoyer (s. 14. maaliskuuta 1945 Helsinki) on suomalainen fyysikko. Hän on Helsingin yliopiston alkeishiukkasfysiikan emeritusprofessori. Hän on tutkinut teoreettista hiukkasfysiikkaa ja etenkin vahvojen vuorovaikutusten perusteoriaa ja sen sovellutuksia.
Hoyer väitteli filosofian tohtoriksi 1977 ja työskenteli ulkomailla vuoteen 1981. Sen jälkeenkin hän on useaan otteeseen ollut Cernissä ja yhdysvaltalaisissa yliopistoissa vierailevana tutkijana ja professorina.
Hoyer valittiin Suomalaisen Tiedeakatemian jäseneksi vuonna 2005.
Paul Hwang Cheol-soo

Paul Hwang Cheol-soo (kor. 황철수; s. 15. huhtikuuta 1953 Miryang) on eteläkorealainen roomalaiskatolinen piispa. Hänet vihittiin papiksi Pusanin hiippakuntaan 5. helmikuuta 1983 ja nimitettiin sen vihkipiispaksi sekä Vicus Pacatin titulaaripiispaksi 17. tammikuuta 2006. Piispaksi vihkimnen seurasi 24. helmikuuta. Pääkonsekraattorina toimi Augustine Cheong Myong-jo, jota avustivat Francis Xavier Ahn Myong-ok ja John Chrisostom Kwon Hyok-ju.
Hwang Cheol-soo sai 21. marraskuuta 2007 nimityksen Pusanin piispaksi.
PE-UHMW

Lonkkaproteesi ruostumattomasta teräksestä ja ultrasuurimolekyylisestä polyeteenistä
PE-UHMW tai UHMWPE (sanoista ultrahigh molecular weight polyethylene) eli ultrasuurimolekyylinen polyeteeni on rakenteeltaan lineaarinen polyeteeni-polymeeri. Sen moolimassa on luokkaa 4*106 g/mol, mikä on kertaluokkaa suurempi kuin suuritiheyksisen polyeteenin (PE-HD).
Ominaisuudet

Ultrasuurimolekyylinen polyeteeni on erittäin iskunkestävää ja kulutusta kestävää, sen kitkakerroin on hyvin pieni, ja sen pinta on tarttumaton ja itsevoiteleva. Se sietää erittäin hyvin tavallisimpia liuottimia, ja sen ominaisuudet pysyvät hyvinä alhaisissa lämpötiloissa. Se absorboi hyvin energiaa ja vaimentaa ääntä. Se on hyvä sähköeriste ja sillä on erinomaiset dielektriset ominaisuudet.
Toisaalta sen sulamispiste on suhteellisen alhainen (130-136 °C), ja sen mekaaniset ominaisuudet heikkenevät nopeasti lämpötilan noustessa.
Käyttö

UHMWPE-kuitujen kauppanimiä ovat Dyneema ja Spectra. Sitä käytetään mm. luotiliiveissä, komposiittikypärissä, suksien pohjissa, jääkiekkokaukaloiden pinnoitteena, proteeseissa ja implanteissa, pumpuissa, ja venttiilin tiivisteissä.
Paul Huge

Paul Huge (oikealta nimeltään Paul Tobias) on yhdysvaltalainen kitaristi, joka on Axl Rosen lapsuudenystävä ja pitkäaikainen yhteistyökumppani. Hän liittyi uuteen Guns N’ Rosesiin jo 1990-luvun puolella – vielä kun Slash ja Duff McKagan olivat yhtyeessä.
Huge ei pidä keikkailusta vaan viihtyy paremmin studiossa. Hän suostui kuitenkin uuden Guns N’ Rosesin keikkailevaan miehistöön ja teki kaikki yhtyeen vuosien 2000–2001 keikat, joiden jälkeen Richard Fortus kuitenkin korvasi hänet. Axl kertoi syyksi Hugen paremman sopivuuden studioympäristöön.
Paul Hymans

| Paul Hymans |
| --- | --- |
 Paul Hymans
Henkilötiedot
Syntynyt: 23. maaliskuuta 1865 Ixelles/Elsene, Belgia
Kuollut: 8. maaliskuuta 1941 (75 vuotta) Nizza, Ranska
Ammatti:  poliitikko
Paul Louis Adrien Henri Hymans (23. maaliskuuta 1865 Ixelles/Elsene – 8. maaliskuuta 1941 Nizza, Ranska) oli belgialainen poliitikko ja  Kansainliiton yleiskokouksen puheenjohtaja vuosina 1920–1921 ja 1932-33.
Hymansin johtoajatuksena oli vakauttaa Liettua siten, että muodostettaisiin sotilasliitolla Puolan ja Liettuan kesken valtiollinen yhtenäisyys, joka oli poistunut Liettuan suuriruhtinaskunnan ja Puolan kuningaskunnan valtioliiton alueen tultua päättyneeksi Puolan kolmannessa jaossa 1795. Tämän lisäksi Liettua saisi takaisin Memelin alueen Saksalta.[lähde? ]
Paul Hymans johti Kansainliiton selvitystyötä Keski-Liettuan tasavaltaan liittyen, jonka tuloksen Liettua hylkäsi.[lähde? ]
Eksyin Jane Austenin maailmaan

| Eksyin Jane Austenin maailmaan> Lost in Austen |
| --- | --- |

Kestoaika:  45 min./jakso
Alkuperäiskieli:  englanti
Esitetty:  2008 (Britanniassa) 2009 (Suomessa) –
Jaksoja:  4
Tuotanto
Käsikirjoittaja(t):  Guy Andrews
Tuotantoyhtiö(t):  Mammoth Screen
Aiheesta muualla
IMDb 
Eksyin Jane Austenin maailmaan (Lost in Austen) on neliosainen televisiosarja, joka valmistui 2008. Sarjan käsikirjoituksen on Jane Austenin romaanin Ylpeys ja ennakkoluulo pohjalta tehnyt Guy Andrews. Sarjan tuotantoyhtiö on Mammoth Screen, ja sen ensimmäisen osan ensiesitys oli Britanniassa 3. syyskuuta 2008, jolloin katsojia oli 4,2 miljoonaa. Sarja on julkaistu myös DVD:nä. Joulukuussa 2008 sarja oli myyty 90 maahan, lisäksi se oli myyty DVD:nä ja Blu-rayna vielä 14 maahan. Suomessa sarja esitettiin heinä-elokuussa 2009.
Aikamatka Austenin maailmaan on saanut brittiläisiltä kriitikoilta kiitosta, mutta suomalaisen kriitikon silmissä sen päähenkilö Amanda käy pitkästyttäväksi.
Vuonna 2009 kerrottiin, että tarinan pohjalta muokataan myös elokuva, jonka tuottajaksi on kiinnitetty ohjaaja Sam Mendes.
Juoni

1. jakso – Jane Austenin innokas ihailija Amanda Price nykyajan Hammersmithista löytää kylpyhuoneestaan kirjan Ylpeys ja ennakkoluulo hahmon Elizabeth Bennetin. Amanda astuu uteliaana sisään kylpyhuoneen seinässä olevasta salaovesta, jonka Elizabeth näyttää hänelle ja huomaa astuneensa Bennetien taloon Longbourniin kirjan tapahtumien alkuvaiheessa. Amanda jää siihen maailmaan, ja samaan aikaan Elizabeth on 2000-luvun Lontoossa. Herra Bennet on vieraanvarainen, ja Amanda yrittää vakuuttaa, että romaani etenee niin kuin sen pitääkin. Hän tapaa tanssiaisissa herra Bingleyn ja herra Darcyn, joista edellinen alkaakin Janen sijasta rakastua häneen. Amanda pakottaa Janen lähtemään huonolla säällä Bingleyn taloon, jotta romaani pääsisi taas raiteilleen, mutta kun hän saa tietää, että Jane voi vilustua ja sairastua, hän lähtee tämän perään pelastaakseen tämän.
2. jakso – Huolehtiessaan Janesta Netherfield Parkissa Amanda yrittää torjua Bingleyn lähestymiset valehtelemalla olevansa lesbo. Heidän vaununsa särkyy paluumatkalla Longbourniin, ja he kohtaavat Wickhamin. Kun he ovat päässeet perille Longbourniin, Bennetien vieraana on näiden kotitalon tuleva perijä herra Collins. Amandan alkuun vihamielinen asenne Wickhamia kohtaan synnyttää huhun, jonka mukaan vaikka hänellä on "27 000 punnan vuositulot", joka oli melkoinen summa tuohon aikaan, hän on todellisuudessa menestyneen kalakauppiaan tytär. Amandan yritykset edistää Bingleyn ja Janen suhdetta ja saada Collins sen sijaan menemään naimisiin neiti Lucasin kanssa epäonnistuvat. Bingleyn syväksi pettymykseksi Collins avioituu Janen kanssa. Amanda syyttää suutuspäissään Darcya ystävän onnen pilaamisesta, ja hän myöntää mielessään rakastuneensa tähän.
Näyttelijät

| 0 | 1 | 2 |
| --- | --- | --- |
|  Jemima Rooper  | … |  Amanda Price    |
|  Alex Kingston  | … |  rouva Bennet   |
|  Hugh Bonneville  | … |  herra Claude Bennet   |
|  Elliot Cowan  | … |  Fitzwilliam Darcy   |
|  Morven Christie  | … |  Jane Bennet    |
|  Tom Riley  | … |  George Wickham    |
|  Perdita Weeks  | … |  Lydia Bennet   |
|  Gemma Arterton  | … |  Elizabeth Bennet   |
|  Christina Cole  | … |  Caroline Bingley   |
|  Florence Hoath  | … |  Catherine "Kitty" Bennet   |
|  Lindsay Duncan  | … |  Lady Catherine de Bourgh    |
|  Guy Henry  | … |  Mr Collins    |
|  Michelle Duncan  | … |  Charlotte Lucas    |
|  Ruby Bentall  | … |  Mary Bennet   |
|  Tom Mison  | … |  Charles Bingley   |
|  Paul Hine  | … |  Cymbal Collins   |
|  Gugu Mbatha-Raw  | … |  Pirhana   |
|  Daniel Percival  | … |  Michael Dolan   |
Aiheesta muualla

Lost in Austen, Itv.com
Eksyin Jane Austenin maailmaan Internet Movie Databasessa (englanniksi)
Paul Holmgren

| Paul Holmgren |
| --- | --- |

Henkilötiedot
Syntynyt: 2. marraskuuta 1955 (ikä 68) Saint Paul, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  95 kg
Pelaajaura
Pääsarjaura:  1973–1985
NHL-varaus:  108. varaus, 1975 Philadelphia Flyers
Paul Howard Holmgren (s. 2. marraskuuta 1955 Saint Paul, Minnesota, Yhdysvallat) on yhdysvaltalainen uransa lopettanut jääkiekkoilija, joka pelasi oikeana laitahyökkääjänä. NHL:ssä hän pelasi urallaan yhteensä 527 ottelua tehoilla 144+179=323 Minnesota North Starsin ja Philadelphia Flyersin riveissä. AHL:ssä hän pelasi urallaan yhteensä 6 ottelua joissa teki tehot 4+4=8.
Holmgren toimi Philadelphia Flyersin general managerina vuodet 2006–2014 ja päävalmentajana vuodet 1988–1992.
Parhaat (Esko Rahkonen, 1978)

| Parhaat Esko Rahkonen |
| --- | --- | --- |

Parhaat
Kokoelmalevyn tiedot
 Julkaistu: 1978
 Formaatti: LP
 Kesto: 41.45
 Levy-yhtiö: Satsanga
Esko Rahkosen muut julkaisut
| Askel sydämeen 1978 | Parhaat 1978 | Koska tulla saan 1979 |
Parhaat on suomalaisen Esko Rahkosen kokoelma-albumi vuodelta 1978.
Kappaleet

Syvä kuin meri – 2.41
Tallinnan laulu – 2.33
Juhannusruusut – 2.20
Onnen kyynel – 2.40
Hengähä tok – 3.25
Päivin illoin – 3.30
Muistojeni kehtolaulu – 3.33
Ei erossa yhtään iltaa – 3.21
Yksinäisyys – 4.14
Yönmusta tango – 2.23
Kulkurin tango – 2.08
Lapsuusajan maisemissa – 2.42
Erottamattomat – 2.29
Kotiseutu pohjolassa – 3.37
Eksymä

Eksymä on merenkululle keskeisessä  navigoinnissa käytetty termi, joka tarkoittaa kulmaa magneettisen pohjoissuunnan ja magneettikompassin osoittaman pohjoissuunnan välillä. Eksymän aiheuttaa kompassin läheisyydessä pysyvästi olevat magneettiset massat. Itäistä eksymää kutsutaan positiiviseksi ja läntistä negatiiviseksi johtuen laskutoimituksista, joita joudutaan tekemään muunnettaessa tosisuuntia kompassisuunniksi tai päinvastoin.
Eksymän luonteesta

Eksymä muuttuu ajan kuluessa. Aluksessa on sekä pysyvää magnetismia, että maan magneettikentän indusoimaa magnetismia. Eksymän muutos johtuu maan magneettikentän aluksen osiin indusoiman magneettisuuden muutoksista. Muutoksia seuraa, mikäli alus on pitkään samassa suunnassa joko kiinnitettynä laituriin tai esimerkiksi pitkäaikaisella valtamerimatkalla. Lisäksi magneettikenttä ei ole vaakasuunnassa, vaan se on kallellaan (inklinaatio), josta syystä eksymä riippuu myös jossain määrin leveysasteesta. Lisäksi esimerkiksi purjealuksen kallistus voi aiheuttaa eksymän muutosta. Puisessa tai muovisessa veneessä tai aluksessa ei aluksen rakenteiden aiheuttama eksymä yleensä ole merkittävä ellei kompassin läheisyydessä ole suuria metalliesineitä. Raudasta, teräksestä tai teräsbetonista valmistetussa aluksessa eksymä voi olla kompensoimattomana kymmeniä asteita. Aluksen lasti saattaa aiheuttaa merkittävän eksymän ja lastattaessa tai purettaessa magneettisia ominaisuuksia omaavaa lastia onkin eksymä tarkastettava. Kompassin lähelle asennetut sähköjohdot, joissa kulkee muutamankin ampeerin sähkövirta, aiheuttavat merkittävää eksymää. Erityisen tarkkana on syytä olla erilaisten ulosottojen johtojen kanssa, koska kuorma ja virta vaihtelevat näissä satunnaisesti.
Eksymätaulukko ja -käyrä

Eksymän suuruus ja suunta vaihtelee aluksen kulkusuunnan mukaan. Eksymää pienennetään kiinnittämällä pehmeää rautaa olevia kappaleita kompassin läheisyyteen. Tätä kutsutaan eksymän kompensoimiseksi. Kompensoimisen jälkeen kompassiin jäänyt eksymä tarkastetaan kompassiradalla tai nykyään usein yksinkertaisemmin vertaamalla magneettikompassin näyttöä eri kulkusuunnilla hyrräkompassin näyttämään suuntaan. Todettu jäännöseksymä taulukoidaan ja laaditaan eksymäkäyrä käytettäväksi kompassisuuntien ja tosisuuntien määrittämistä varten.
Eksymän kompensoiminen ja eksymätaulukko on tehtävä jokaiselle aluksen magneettikompassille erikseen.